Борис Младенов-Young
Да бяха ми го казвали тогава…

chitanka.info

Да бяха ми го казвали тогава,

че туй невинно, паметно дете,

добило ранна артистична слава,

след няколко години ще умре,

аз, рожба на друг свят и друго време,

не бих допуснал даже и за миг,

че младостта му като го поеме,

ще стане жертва то на наркотик.

И бих извикал: „Хора, престанете,

да ни натрапвате престъпност, кал!…“

А бих повярвал днес и замълчал.

Мълчат пред истината боговете.

Къде ни води днешният морал —

във свят от слободия пощурял?!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.